ዘሪሁን ሙላቱ ለፍርድ ቤቱ፣ “በተከሰስሁበት ጉዳይ አንዳችም ማስረጃ አልቀረበም፤ መንግሥትም ጉዳዩን በውል የሚያውቀው አይመስለኝም፤ የመከላከያ ምስክሮቼን ለማቅረብ ከጎኔ የሚቆምልኝ ሰው የለኝም፤ እኔን ለመጠየቅ ወዳለሁበት ፖሊስ ጣቢያ የሚመጡትን ዘመዶቼን እና ጓደኞቼን መታወቂያቸውን እየተቀበሉ ፎቶ ኮፒ በማድረግ እና አድራሻቸውን በመመዝገብ እያስደነበሯቸው ነው” በማለት ቢያስረዳም ዳኛው መልሰው “ቃሊቲ ሊጠይቁህ የሚመጡ ሰዎችን ስም ዝርዝርም አስቀደምህ አስታውቅ” እንዳሉት ተሰምቷል፡፡ በዚህ መሠረት ተጠርጣሪው ከመጪው ሳምንት የአዲስ ዓመት የመጀመሪያ ማክሰኞ በኋላ እስከ አሁን ከቆየበት ከአራዳ ክፍለ ከተማ ፖሊስ ጣቢያ ወደ ቃሊቲ ማረሚያ ቤት እንደሚዘዋወር ተነግሯል፡፡
